Adfent

I lawer o eglwysi Cristnogol, tymor o ddisgwyl a pharatoi ar gyfer dathlu geni'r Iesu ar adeg y Nadolig ac ail-ddyfodiad Iesu yw'r </span>Adfent. Mae'r term yn fersiwn o'r gair Lladin sy'n golygu "dyfodiad". Mae'r term "adfent" hefyd yn cael ei ddefnyddio gan yr Eglwys Uniongred Ddwyreiniol ar gyfer ympryd 40 diwrnod i nodi'r geni.

Y gair Lladin  yw'r cyfieithiad o'r gair Groeg parousia, sy'n aml yn cael ei ddefnyddio i gyfeirio at Ail-ddyfodiad Crist. I Gristnogion, mae tymor yr Adfent yn cyfeirio at ddyfodiad Crist o dri gwahanol safbwynt: yn y cnawd ym Methlehem, yn eu calonnau yn feunyddiol, ac yn ei ogoniant ar ddiwedd amser.Pfatteicher, Philip H., "Journey into the Heart of God: Living the Liturgical Year", Oxford University Press, 2013  Mae'r tymor yn gyfle i ymdeimlo'r hen ddyhead am ddyfodiad y Meseia, a bod yn barod ar gyfer yr Ail-ddyfodiad.

Yr Adfent yw dechrau'r flwyddyn litwrgaidd yn y Gorllewin, sy'n dechrau ar y pedwerydd Sul cyn y Nadolig (weithiau yn cael ei adnabod fel Sul yr Adfent), y Sul agosaf i Ddydd Gwyl Sant Andreas (30 November), yn Nefod Rhufeinig yr Eglwys Gatholig, Defod Orllewinol yr Eglwys Uniongred, ac yng nghalendrau'r Eglwysi Anglicanaidd, Lutheraidd, Morafaidd, Presbyteraidd, a Methodistaidd. Yn Nefodau Ambrosaidd a Mosarabig yr Eglwys Gatholig, mae'r Adfent yn dechrau ar y chweched Sul cyn y Nadolig, y Sul sy'n dilyn Dydd Gwyl Sant Martin (11 Tachwedd).

Mae'r arferion sy'n gysylltiedig a'r Adfent yn cynnwys cadw calendr Adfent, goleuo rhith Adfent, offrymu gweddi o ddefosiwn dyddiol, gosod coeden Nadolig neu goeden Crismon, goleuo Cristingl, yngyd a dulliau eraill o baratoi ar gyfer y Nadolig, fel gosod addurniadau Nadolig, arferiad sydd weithiau yn cael eu gyflawni yn litwrgaidd trwy seremoni gosod y gwyrddion. Ympryd y Geni yw'r enw sy'n cael ei roi i'r wyl gyfatebol i'r Adfent mewn Cristnogaeth Ddwyreiniol, ond mae'n wahanol o ran ei hyd ac arferion, ac nid yw'n dechrau'r flwyddyn litwrgaidd fel y gwna yn y Gorllewin. Nid yw Ympryd y Geni yn y Dwyrain yn defnyddio'r parousia cyfatebol yn ei wasanaethau paratoawl.

 Cyfeiriadau 

Categori:Nadolig